Siemens Vectron

Siemens Vectron je trieda viacúčelových rušňov s usporiadaním pojazdu Bo-Bo, ktorú vyrába nemecká spoločnosť Siemens Mobility. Táto trieda bola vyvinutá ako nasledovník radu EuroSprinter. Táto trieda pozostávajúca z dieselelektrických, striedavých, jednosmerných a viacsystémových rušňov bola predstavená v roku 2010 na veľtrhu InnoTrans, pričom dieselelektrická verzia Vectrona bola predstavená na tomto veľtrhu v roku 2012.

Technický popis
Vzhľadovo vychádza Vectron zo svojho predchodcu Siemens EuroSprinter. Najvýraznejšie dizajnové úpravy podstúpili čelá rušňa, ktoré boli estetizované. Zásadné zmeny sa uskutočnili vo vnútri rušňa. V strojovni sa nachádza priama stredová ulička. Po jej stranách sa nachádzajú komponenty.

Prevádzková hmotnosť je udávaná medzi 80 a 87 tonami. Prevádzkovaná môže byť takmer v celej Európe.

Vďaka tomu, že Vectron je modulárny rušeň, je možné vyrobiť až päť rôznych modifikácií, z ktorých sú štyri elektrické a jedna dieselelektrická. Existujú tieto varianty:
 A: Vectron MS, viacsystémový rušeň s výkonom 6400 kW a maximálnou rýchlosťou /h
 B: Vectron AC, rušeň pre striedavé napájacie sústavy s výkonom 6400 kW a maximálnou rýchlosťou 160 alebo /h
 C: Vectron DC, rušeň pre jednosmerné napájacie sústavy s výkonom 5200 kW a maximálnou rýchlosťou 160 alebo /h
 D: Vectron AC, rušeň pre striedavé napájacie sústavy s výkonom 5600 kW a maximálnou rýchlosťou /h
 G: Vectron DE, dieselelektrický rušeň s výkonom 2400 kW a maximálnou rýchlosťou /h

Siemens Vectron na Slovensku

História 
Hlavný železničný ťah Bratislava - Košice sa na premávkovú rýchlosť 160 km/h začal modernizovať už v roku 2007, no štátny železničný dopravca, Železničná spoločnosť Slovensko, nemala dostatok vozidiel, aby pokryla vozbu rýchlikov na tejto trati rýchlosťou 200 km/h. Tento problém sa naplno ukázal až okolo roku 2017, kedy bola zrekonštruovaná dostatočná časť trate, aby jazda rýchlosťou 160 km/h priniesla citeľnú časovú úsporu. 

Okrem toho bola dlhodobo plánovaná rekonštrukcia úseku Devínske Jazero - Kúty (súčasť IV. medzinárodného železničného koridoru Berlín – Praha – Bratislava – Budapešť – Istanbul) na rýchlosť 200 km/h, ktorú dovtedy nemohol dosahovať žiadny zo slovenských rušňov.

ZSSK potrebovala rozšíriť vozový park viacsystémových rušňov s maximálnou rýchlosťou 160 km/h zatiaľ pozostávajúci z deviatich rušňov radu 350 (na rýchlosť 200 km/h a viac je požadovaný zabezpečovací systém ETCS) a jedenástich rekonštruovaných lokomotív radu 361.1 a preto vypísala verejnú súťaž na desaťročný prenájom takýchto lokomotív zahŕňajúci údržbu a prípadnú náhradu týchto lokomotív v prípade údržby dlhšej ako 25 dní. Túto súťaž vyhrala spoločnosť S Rail Lease s.r.o. v celkovej sume 800,7 milióna eur.

Verejnej súťaži predchádzalo testovanie lokomotívy Siemens Vectron zapožičanej od spoločnosti ODOS - Cargo spojené so zácvikom rušňovodičov ešte v apríli 2017. Lokomotívy Vectron rôznych dopravcov sa na slovenskom území využívajú najmä v nákladnej doprave už od roku 2015 a v osobnej doprave u dopravcu RegioJet od roku 2014, najčastejšie zapožičané od spoločnosti European Locomotive Leasing pod číselným označením 193.

Prvé tri lokomotívy prišli do Bratislavy pred zahájením prevádzky v grafikone 2017/2018, 4. decembra 2017, ďalšie štyri potom 26. februára 2018.

Prevádzka 
Prvým grafikonom, v ktorom premávali rušne Vectron dopravcu ZSSK bol grafikon 2017/2018. V čase začiatku platnosti tohto grafikonu mala Železničná spoločnosť Slovensko dodané už tri rušne označené číslom podľa UIC 91 56 6383 1Xx-x. V rušňovom depe Bratislava boli zaradené do turnusovej skupiny 310, v ktorej vozili prevažne rýchliky a jeden vlak EuroNight na trati Bratislava – Košice s priemerným denným kilometrickým priebehom 1 188 kilometrov. 
Hoci rušne umožňovali prevádzku vlakov rýchlosťou 160 km/h, často sa dialo, že v súprave vlaku bol zaradený vozeň s maximálnou prevádzkovou rýchlosťou 120 km/h (typu napríklad Bdteer 20-00 alebo Bee 20-48). Pre priblíženie, v mesiaci január 2018 mali rušne radu 383 viezť 186 rýchlikov medzi Bratislavou a Košicami. Z nich však rýchlosťou 160 km/h išlo len 66, čo predstavuje iba o málo viac ako tretinu. Napriek tomu, že tieto vlaky jazdili často rýchlosťou o 40 km/h nižšou ako bola ich maximálna rýchlosť, meškanie nebolo nijak výrazné (do 10 minút) a často sa vyrovnalo len krátením pobytov v staniciach. 
Nové rušne 383 sa okrem iného preukázali i mimoriadnou spoľahlivosťou - k prvej neschopnosti došlo (od spustenia prevádzky dňa 10. decembra 2017) až 18. februára 2018, teda po vyše dvoch mesiacoch od spustenia ich prevádzky.

V začiatku grafikonu 2017/2018 sa pristupovalo i k tomu, že rušeň Vectron viezol mimo svojej turnusovej skupiny obrat vlakov InterCity 523/524 (Bratislava – Košice a späť), čo zvýšilo potrebu rušňov o dva kusy, pretože dva rušne (najčastejšie radu 350) stáli vyše 12 hodín v Bratislave a v Košiciach.

Homologácia

Galéria

Referencie

Iné projekty

Zdroj

Elektrické rušne
Rušne Siemens